На основу члана 32. и 66. Закона о локалној самоуправи („Службени гласник РС“, број 129/07 и 83/2014 – др.закон), члана 90.став 3. Закона о планирању и изградњи („Сл.гласник РС“, број 72/09, 81/09-исправка, 64/10-УС, 24/11, 121/12, 42/13-УС, 50/13-УС, 98/13-УС, 132/14 и 145/14)**,** чланова 6. и 7. Закона о финансирању локалне самоураве („Службени гласник РС“, број 62/06, 47/11, 93/12, 99/13-усклађени дин.изн., 125/14-усклађени дин.изн. и 95/15-усклађени дин.изн.), члана 26.став 1 тачка 1. Закона о јавној својини („Сл.гласник РС“, број 72/11, 88/13 и 105/14) и члана 39. и 98.ст.1. Статута града Панчева („Службени лист града Панчева“, број 25/15- пречишћен текст и 12/16 ), Скупштина града Панчева, на седници одржаној дана 2016.године, донела је

**ОДЛУКУ O ИЗМЕНАМА ОДЛУКЕ О ДАВАЊУ НА КОРИШЋЕЊЕ ЗЕМЉИШТА**

**ЗА ПРИВРЕМЕНО ПОСТАВЉАЊЕ МОНТАЖНИХ ГАРАЖА**

**I**

У Одлуци о давању на коришћење земљишта за привремено постављање монтажних гаража („Сл. лист града Панчева“, број 28/15, 38/15, 4/16, 7/16, 9/16 и 14/16) члан 11. мења се и гласи:

„Члан 11.

Месечни приход од коришћења земљишта за постављање монтажне гараже по гаражном месту, по зонама износи:

Зона Цена/динара (без ПДВ)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Прва 984,82

Друга 787,44

Трећа 590,07

„

**II**

Ова одлука ступа на снагу наредног дана од дана објављивања у „Службеном листу града Панчева“, а примењиваће се од 01. јануара 2017. године.

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД ПАНЧЕВО ПРЕДСЕДНИК СКУПШТИНЕ**

**СКУПШТИНА ГРАДА**

**Број: Тигран Киш**

**Панчево,**

**ОБРАЗЛОЖЕЊЕ**

Чланом 6. Закона о финансирању локалне самоуправе („Службени гласник Републике Србије“, број 62/06, 47/11, 93/12, 99/13 - усклађени дин. износи, 125/14 – усклађени дин. изн. и 95/15 – усклађени дин. изн.) прописано је да јединици локалне самоуправе припадају изворни приходи остварени на њеној територији, а један од тих прихода су и приходи од давања у закуп, односно на коришћење непокретности и покретних ствари у својини јединице локалне самоуправе, а чланом 7. наведеног закона предвиђено је да се начин и мерила за одређивање висине локалних такси и накнада утврђују одлуком скупштине јединице локалне самоуправе, у скаду са законом**.** Taкође je oдредбом члана 7. наведеног зaкoнa прописано да се одлука може мењати највише једанпут годишње, и то у поступку утврђивања буџета јединице локалне самоуправе за наредну годину.

Предложене цене коришћења земљишта за постављање монтажне гараже, по гаражном месту, по зонама, више су у односу на претходну годину за 2,8%, исказане су без ПДВ и у складу су са Упутством за припрему Одлуке о буџету локалне власти за 2017. годину и пројекцијама за 2018. и 2019. годину, које је донео Министар финансија и са чланом 9. Закона о порезу на додату вредност („Сл. Гласник РС“, број 84/04, 86/04 – испр., 61/05, 61/07, 93/12, 108/13, 6/14 – усклађени дин. изн., 68/14 – др. закон, 142/14, 5/15 – усклађени дин. изн., 83/15 и 5/16 - усклађени дин. изн.).

Предложене цене од коришћења земљишта за постављање монтажне гараже по гаражном месту, по зонама:

|  |  |  |  |
| --- | --- | --- | --- |
| **Зона** | **Важећа цена/динара****(без ПДВ)** | **Предложена Цена/динара****(без ПДВ)** | **% повећања** |
| **Прва** | **958,00** | **984,82** | **2,8** |
| **Друга** | **766,00** | **787,44** | **2,8** |
| **Трећа** | **574,00** | **590,07** | **2,8** |

На основу свега наведеног, предлаже се Градском већу града Панчева да утврди Предлог одлуке о изменамаОдлуке о давању на коришћење земљишта за привременопостављање монтажних гаража, ради упућивања Скупштини града Панчева на разматрање и доношење.